
A bűntetés - végrehajtás belső ellátása

Tudományos diákköri dolgozatunk kutatási témája a büntetés-végrehajtás belső ellátása körét vizsgálja, azon belül is – kiemelten – a hazai büntetés-végrehajtásban résztvevő gazdasági társaságok bemutatását, valamint a belső ellátás folyamatának végigkövetését igyekszik bemutatni.
A dolgozatunk 6 főfejezetből áll, rövid bevezetést követően a rátérünk a bv gazdálkodásának rövid történeti-, jogi- és gazdasági áttekintésére.
Ezt követi III. fejezetként a dolgozat gerince, amely a hazai bv-ben résztvevő gazdasági társaságok bemutatásából, valamint azok jogi és gazdasági helyzetértékeléséből áll. A 12 gazdasági társaságot, közel 20 tevékenységi körre lebontva alapos részletességgel vizsgáljuk. A 12 Kft. eltérő képet mutat, ennek jellegét elsődlegesen tevékenységi körük határozza meg. Ezért fő meghatározó a tevékenységi struktúrájuk szerinti csoportosítás: bútoripar (Budapesti Faipari Termelő és Kereskedelmi Kft.), textilipar (Sopronkőhidai Kft., Kalocsai Konfekcióipari Kft., Ábránd-Textil Kft.), mezőgazdaság (Pálhalmai Agrospeciál Kft., Állampusztai Kft, Annamajori Kft., Nagyfa-Alföld Kft.), cipőipar(Ipoly Cipőgyár Kft.), papír (Duna Papír Kft.), vegyes ipar(Nostra Kft., Duna-Mix Kft.).
Ezt követően a IV. fejezetben kerül sor a már megismert gazdasági társaságok által biztosított belső ellátási folyamat végigkövetésére, kezdve a közbeszerzési eljárási rendtől egészen a belső ellátásban résztvevő termékek elosztásáig.
A dolgozatunk legértékesebb és legfontosabb része az IV. V. és VI fejezet, amely az eljárásrendet, a folyamatban levő fejlesztéseket (Duna-Mix Kft.–nyomdagép, hulladékgazdálkodás; Ipoly Cipőgyár Kft.–fröccsöntött talpszerkezet; Pálhalmai Agrospeciál Kft.–mosoda, zöldségfeldolgozó üzem, hulladékgazdálkodás; Annamajori Kft.–péküzem; BUFA Kft.–CNC gépsor, hulladékgazdálkodás; Ábárnd-Textil Kft. – hulladékgazdálkodás; Duna Papír Kft.–irodai adathordozók megsemmisítése; Állampusztai Kft.–bontott csirke; , terveket, javaslatainkat (sertés feldolgozottsági fokának növelése, tejüzem létrehozása, savanyító üzemek létrehozása, tészta tésztagyártási technológia megteremtése, fogvatartotti boltok élelmiszerrel való ellátása, személyi állománynak kedvezményes értékesítés, ipari tevékenység bővítése -radiátor, acélszerkezet, bútor, papír-, központi képzési rendszer, központi élelmiszer ellátás) tartalmazza.
A következő évek további feladata kell, hogy legyen a büntetés-végrehajtás belső ellátás mintájára a központi ellátás növelése a rendvédelmi szervek körében.



